Die WKOD voorsien 'n verskeidenheid hulpmiddele aanlyn aan opvoeders en leerders.
Op hierdie WKOD-webwerf is daar 'n winkel en 'n biblioteek aanlyn.
Die winkel bevat 'n katalogus van alle opvoedkundige publikasies wat deur die Departement geproduseer is, en wat aanlyn aangekoop kan word.
Die biblioteek bevat 'n katalogus van internet-hulpmiddele wat vir die opvoeder of leerder van nut kan wees.
Hierdie webwerf bevat vorige eksamenvraestelle vir die Senior Sertifikaat, asook antwoordvoorstelle.
Die Leerskoleprojek hou 'n lys van hulpmiddele in stand wat aanlyn beskikbaar is, en wat daarop gemik is om onderrig en leer in skole te verbeter.
Die Hulpmiddelesentrum het ook skakels met die webwerwe van ander biblioteekinligtingsdienste.
Die Departement van Onderwys ondersteun die SkoolNet-inisiatief, wat as doel het om gemeenskappe van leerders en opvoeders te help vestig wat van inligting- en kommunikasietegnologie gebruik maak.
Die SkoolNet-webwerf bevat gedetailleerde inligting vir leerders en opvoeders. Hierdie inligting strek vanaf skoolkontak-besonderhede tot by huidige sowel as argiefbewaarde opvoedkundige hulpmiddele.
SkoolNet help lidskole ook om hul eie webwerwe en e-posadresse tot stand te bring.
Onbekende staatstaal of akroniem Kyk in die WOORDELYS?